เกิดวาตภัยในพื้นที่ 39 จังหวัด ปัจจุบันคลี่คลายแล้วทุกจังหวัด พร้อมเร่งสำรวจความเสียหายและช่วยเหลือผู้ประสบภัยโดยเร็ว
เกิดวาตภัยในพื้นที่ 39 จังหวัด ปัจจุบันคลี่คลายแล้วทุกจังหวัด พร้อมเร่งสำรวจความเสียหายและช่วยเหลือผู้ประสบภัยโดยเร็วนายมณฑล สุดประเสริฐ อธิบดีกรมป้องกันและบรรเทาสาธารณภัย (ปภ.) เปิดเผยว่า จากความกดอากาศสูงจากประเทศจีนแผ่ลงมาปกคลุมภาคตะวันออกเฉียงเหนือและทะเลจีนใต้ ประกอบกับประเทศไทยมีอากาศร้อนถึงร้อนจัด เกิดการปะทะกันของมวลอากาศเย็นและอากาศร้อนส่งผลให้ภาคเหนือ ภาคตะวันออกเฉียงเหนือ ภาคตะวันออก และภาคกลาง ทำให้ช่วงวันที่ 22 เมษายนที่ผ่านมา ถึงปัจจุบัน เกิดพายุฝนฟ้าคะนองและลมกระโชกแรงในพื้นที่ 39 จังหวัด ได้แก่ เชียงราย เชียงใหม่ พะเยา น่าน ลำปาง ลำพูน แพร่ อุตรดิตถ์ พิษณุโลก เพชรบูรณ์ พิจิตร กำแพงเพชร ตาก นครสวรรค์ เลย อุดรธานี ขอนแก่น หนองคาย บึงกาฬ สกลนคร กาฬสินธุ์ ร้อยเอ็ด มุกดาหาร อำนาจเจริญ อุบลราชธานี มหาสารคาม นครราชสีมา สุรินทร์ ศรีสะเกษ ปราจีนบุรี สระแก้ว ชลบุรี จันทบุรี ตราด อ่างทอง นครนายก สระบุรี สมุทรสาคร ประจวบคีรีขันธ์ รวม 126 อำเภอ 289 ตำบล 897 หมู่บ้าน 5 เทศบาลตำบล บ้านเรือนประชาชนได้รับความเสียหาย 8,868 หลังคาเรือน มีผู้เสียชีวิต 3 ราย บาดเจ็บ 2 ราย ปัจจุบันสถานการณ์คลี่คลายแล้วทุกจังหวัด กรมป้องกันและบรรเทาสาธารณภัยได้ประสานจังหวัด หน่วยทหาร องค์กรปกครองส่วนท้องถิ่น และหน่วยงานที่เกี่ยวข้องเร่งให้การช่วยเหลือผู้ประสบภัยในเบื้องต้น รวมถึงจัดเจ้าหน้าที่สำรวจและประเมินความเสียหาย เพื่อดำเนินการช่วยเหลือตามระเบียบกระทรวงการคลังฯ ต่อไป ทั้งนี้ ประชาชนที่ได้รับความเดือดร้อนจากสถานการณ์ภัยสามารถติดต่อขอความช่วยเหลือได้โดยด่วนทางสายด่วนนิรภัย 1784 ตลอด 24 ชั่วโมง